De usynlige

De usynlige (stylet: deUSYNLIGE) er en norsk film regissert av Erik Poppe og skrevet av Harald Rosenløw Eeg. Filmen skildrer to parallelle historier. Den ene historien er om en ung mannlig organist som etter å ha sonet åtte år i Ila landsfengsel for drapet på et barn får en prøveløslatelse. Den andre historien følger moren til barnet som ble drept. Filmen hadde norsk premiere 26. september 2008, men internasjonal lansering på Filmfestivalen i Haugesund 21. august 2008.

Filmen tematiseres forsoning og tilgivelse, og en av de sentrale scenene er øyeblikket når moren oppdager den unge mannen bak orgelet mens han tolker Paul Simons Bridge Over Troubled Water. 

 Om filmen 
 Liv-Benedicte Bjørneboes «Allegro for cello og orgel» brukes som lydspor i filmen og spilles av Aage Kvalbein og Iver Kleive.
 Den amerikanske produsenten Basil Iwanyk har gjennom sitt selskap Thunder Road kjøpt opsjon på rettighetene til filmen.
 Orgelmusikken filmen er arrangert og framført av Iver Kleive, og er dessuten utgitt på Super Audio CD med 5.1 surroundlyd av 2L.

 Handling 
Jan Thomas Hansen (Pål Sverre Hagen), en ung mann dømt for et drap på en 4 år gammel gutt, har sonet ferdig sine åtte år i fengsel. Der lærte han å spille orgel, og trakterte dette instrumentet fast på søndagsgudstjenestene. Jan Thomas forsøker nå å starte et nytt liv og søker på en jobb som organist i Paulus kirke. I kirken møter Jan Thomas alenemoren Anna, som har en sønn på omtrent 4 år. De to får et nært forhold, og Jan Thomas velger å ikke fortelle henne om fortiden sin. Samtidig som Jan Thomas har begynt som organist, finner moren til den døde gutten, Agnes (Trine Dyrholm), ut at Jan Thomas har sluppet ut av fengselet, og livet hennes blir satt på hodet. Dette er den andre hovedpersonen filmen følger, og historiene blir etter hvert flettet sammen.

 Rolleliste 
 Pål Sverre Valheim Hagen (Jan Thomas)
 Ellen Dorrit Petersen (Anna)
 Trine Dyrholm (Agnes)
 Trond Espen Seim (Jon M)
 Terje Strømdahl (Kirketjeneren)
 Frank Kjosås (Tommy)
 Anneke von der Lippe (Sissel)
 Stig Henrik Hoff (fengselspresten)

 Mottakelse og anmeldelser 
De usynlige mottok strålende respons fra norske medier. Under filmfestivalen Hamptons International Filmfestival mottok filmen både hovedprisen og publikumsprisen, og prisutdeler Alec Baldwin roste filmen kraftig. Noen dager senere ble det klart at Hollywood-selskapet Warner Bros. hadde kjøpt rettighetene til filmen, for å lage en amerikansk versjon, og ønsket Erik Poppe velkommen til å regissere den versjonen også. Filmen vant to priser under Amandaprisen 2009 og en pris under Kanonprisen 2008.

De usynlige ble valgt ut som åpningsfilm på Michael Moores egen festival Traverse City Film Festival i Michigan i USA. Moore ble veldig begeistret over filmen og sier at den er en "sjelden vakker". Videre sier han: "Vi klarer ikke tenke oss en bedre film til å åpne festivalen vår". I festivalprogrammet beskriver Moore om filmen: "Once in a rare while, a film is so beautifully made, so perfectly conceived and executed, that it fills you with joy just to behold it. Such is the case with this amazing film from director Erik Poppe".

 Priser og nominasjoner 
 Pris  Kategori  Nominert/vinner  Resultat Kanonprisen 2008 Beste kvinnelige hovedrolle  Trine Dyrholm   Beste mannlige hovedrolle  Pål Sverre Valheim Hagen   Beste regi  Erik Poppe   Beste manus  Harald Rosenløw Eeg   Beste foto  John Christian Rosenlund   Beste klipp  Einar Egeland   Sølvklumpen 2008  Beste norske kinofilm     Hamptons International Filmfestival 2008  Golden Starfish Award (hovedprisen)    Pulikumsprisen     Dhaka International Film Festival 2008  Spirituality Section Award - Best Fiction Award     Amandaprisen 2009 Beste regi  Erik Poppe   Beste kvinnelige hovedrolle  Trine Dyrholm   Beste foto  John Christian Rosenlund   Beste musikk     Beste klipp  Einar Egeland   Beste lyddesign     Folkets Amanda     Filmkritikerprisen 2009  Filmkritikerprisen  Erik Poppe  

 Referanser 

 Eksterne lenker 



 White Lodge.no anmeldelse: deUSYNLIGE
 Omtale på Norsk filminstitutts sider 
 De usynlige til Hollywood 
 Orgelmusikken utgitt av 2L

Kategori:Filmer fra 2008
Kategori:Norske filmer fra 2000-årene
Kategori:Norske dramafilmer
Kategori:Filmer regissert av Erik Poppe
Kategori:Norskspråklige filmer
Kategori:Vinnere av Sølvklumpen
Kategori:Filmer med vinnere av Kanonprisen‎
Kategori:Amandaprisen 2009